techiaith/cofnodycynulliad_en-cy huggingface dataset:
English: Certainly. I had a discussion with the animal health and welfare framework group. We look at their work programme. I can remember the last time - well, I thought I could - Newcastle United won the FA Cup, so I'm perhaps showing my age there. But you have reminded me that we need to make sure that all our legislation is up to date, and our policies, and it's certainly something I'll be happy to talk to my chief veterinary officer about.
Welsh: Yn sicr. Cefais drafodaeth gyda'r grŵp fframwaith iechyd a lles anifeiliaid. Rydym yn edrych ar eu rhaglen waith. Gallaf gofio'r tro diwethaf - wel, roeddwn yn meddwl fy mod yn gallu - i Newcastle United ennill Cwpan yr FA, felly efallai fy mod yn dangos fy oed yno. Ond rydych wedi fy atgoffa bod angen i ni wneud yn siŵr fod ein holl ddeddfwriaeth yn gyfoes, yn ogystal â'n polisïau, ac mae'n sicr yn rhywbeth y byddaf yn hapus i siarad gyda fy mhrif swyddog milfeddygol amdano.
English: Welcome back. When you were away, I asked for a debate on the register of animal abuse in Wales, because there have been a number of campaigns calling for this. The RSPCA has also called for a task and finish group from the Welsh Government looking at the options. For example, in Tennessee there is a list that is open to the public, and in New York there is a list for those who buy and sell pets and animals. Would you agree that some kind of task and finish group would help to bring that initial debate on this issue to the fore, so that the people of Wales who do think that this is a good idea - and a petition has received a great deal of support across the whole of the UK - can start this debate, and Wales can show the way ahead in that regard?
Welsh: Croeso nôl. Pan nad oeddech chi yma fel Gweinidog, fe wnes i ofyn am ddadl ynglŷn â chofrestr cam-drin anifeiliaid i Gymru, oherwydd mae nifer o ymgyrchoedd wedi bod yn galw am hyn. Mae'r RSPCA wedi bod yn gofyn hefyd am grŵp gorchwyl gan Lywodraeth Cymru i edrych ar yr opsiynau. Er enghraifft, yn Tennessee, mae yna restr sydd yn agored i'r cyhoedd, ac yn Efrog Newydd mae yna restr dim ond ar gyfer pobl sydd yn gwerthu neu yn prynu anifeiliaid. Felly, a fyddech chi'n cytuno y byddai rhyw fath o grŵp gorchwyl yn helpu uno'r drafodaeth gychwynnol ar y mater yma, fel bod pobl Cymru sydd yn meddwl bod hyn yn syniad da - mae deiseb wedi cael lot fawr o gefnogaeth dros Brydain i gyd - er mwyn inni gychwyn y ddadl yma ac i Gymru ddangos y ffordd ymlaen yn hynny o beth?
English: Yes, I absolutely agree with Bethan Jenkins. As you know, this is something I'm looking at very carefully and I hope to be writing to Assembly Members, if not before recess, certainly as soon as we come back.
Welsh: Ydw, rwy'n cytuno'n llwyr â Bethan Jenkins. Fel y gwyddoch, mae hwn yn rhywbeth rwy'n edrych arno'n ofalus iawn ac rwy'n gobeithio y byddaf yn ysgrifennu at Aelodau'r Cynulliad, os nad cyn y toriad, yna'n sicr cyn gynted ag y dychwelwn.
English: The next item on our agenda is questions to the Cabinet Secretary for Communities and Children. The first question is from Dai Lloyd.
Welsh: Yr eitem nesaf ar yr agenda yw'r cwestiynau i Ysgrifennydd y Cabinet dros Gymunedau a Phlant. Y cwestiwn cyntaf - Dai Lloyd.
English: I thank the Member for his question. Our childcare offer will provide working parents of three and four-year-olds with 30 hours of Government-funded education and childcare for up to 48 weeks of the year. We will begin to test the offer in specific areas of seven local authorities in September.
Welsh: Diolch i'r Aelod am ei gwestiwn. Bydd ein cynnig gofal plant yn darparu 30 awr o addysg a gofal plant wedi'i ariannu gan y Llywodraeth am hyd at 48 wythnos o'r flwyddyn i rieni plant tair a phedair oed sy'n gweithio. Byddwn yn dechrau profi'r cynnig mewn ardaloedd penodol mewn saith awdurdod lleol ym mis Medi.
English: Thank you for that response. As you know, a pilot scheme of the programme is being introduced in parts of Swansea, and local parents are obviously very pleased to see that happening. However, many of the pilot areas, including Pontarddulais and Gorseinon, are specific growth areas within the county. Can you ensure that you are taking the population increase into account as you introduce the programme, and how this impacts on the ability of the sector to deliver locally?
Welsh: Diolch yn fawr am yr ateb yna. Fel y gwyddoch, mae cynllun peilot o'r cynnig yn cael ei gyflwyno mewn rhannau o Abertawe, ac mae rhieni yn lleol yn amlwg yn falch o weld hynny. Fodd bynnag, mae nifer o'r ardaloedd peilot, gan gynnwys Pontarddulais a Gorseinon, yn ardaloedd twf penodedig o fewn y sir. A allwch chi sicrhau eich bod chi'n cymryd y cynnydd poblogaeth yma i mewn i ystyriaeth wrth ichi gyflwyno'r cynllun, a sut y mae hyn yn effeithio ar allu'r sector i ddelifro yn lleol?
English: Of course, and we're engaged with the sector. I am delighted that, in Swansea, there are many areas that are covered by this pilot and this will be a good spread of areas to test across schools sites and private day nursery settings. We will learn from this as we move forward, and I'm looking forward to the test areas starting in September in the new term.
Welsh: Wrth gwrs, ac rydym yn ymgysylltu â'r sector. Rwy'n falch iawn fod yna lawer o ardaloedd yn Abertawe sy'n cael eu cynnwys yn y cynllun peilot hwn a bydd yn lledaeniad da o ardaloedd ar gyfer ei brofi ar draws safleoedd ysgolion a lleoliadau meithrinfeydd dydd preifat. Byddwn yn dysgu o hyn wrth i ni symud ymlaen, ac rwy'n edrych ymlaen at weld yr ardaloedd prawf yn dechrau arni ym mis Medi yn y tymor newydd.
English: Cabinet Secretary, one of the concerns that have been raised is around the capacity of the workforce to meet this challenge of providing the additional childcare. It's an ambition that you and I both share in terms of increasing the availability of childcare, but particularly Welsh-medium childcare provision in traditionally non-Welsh speaking areas. What actions, specifically, are you taking to ensure that the childcare offer is available through both of our official languages in Wales?
Welsh: Ysgrifennydd y Cabinet, mae un o'r pryderon a fynegwyd yn ymwneud â chapasiti'r gweithlu i ateb yr her hon o ddarparu'r gofal plant ychwanegol. Mae'n uchelgais rydych chi a minnau yn ei rhannu o ran cynyddu argaeledd gofal plant, ond yn enwedig darpariaeth gofal plant drwy gyfrwng y Gymraeg mewn ardaloedd di-Gymraeg yn draddodiadol. Pa gamau gweithredu, yn benodol, rydych yn eu cymryd i sicrhau bod y cynnig gofal plant ar gael drwy gyfrwng y ddwy iaith swyddogol sydd gennym yng Nghymru?
English: There is a plethora of offers that we are currently considering. There is a test pilot - a joint scheme between Gwynedd and Anglesey - exploring opportunities both in English and Welsh-medium settings. There is an issue with the workforce and making sure we've got capacity as we move forward, and that's the benefit of a roll-out, as we're doing here in Wales. In England - we've learnt lessons from some of the issues that they've experienced there with the quick introduction of a system where there wasn't capacity in the system to deliver. We've taken note of that, and that's why we're having a phased approach.
Welsh: Mae llu o gynigion rydym yn eu hystyried ar hyn o bryd. Mae yna gynllun peilot prawf - cynllun ar y cyd rhwng Gwynedd ac Ynys Môn - sy'n archwilio cyfleoedd mewn lleoliadau cyfrwng Cymraeg a chyfrwng Saesneg. Mae yna broblem gyda'r gweithlu a gwneud yn siŵr fod capasiti gennym wrth i ni symud ymlaen, a dyna yw mantais cyflwyno graddol, fel rydym yn ei wneud yma yng Nghymru. Yn Lloegr - rydym wedi dysgu gwersi o rai o'r problemau y maent wedi'u hwynebu yno gyda chyflwyno system yn gyflym lle nad oedd capasiti yn y system i allu darparu. Rydym wedi rhoi sylw i hynny, a dyna pam ein bod wedi mabwysiadu dull graddol.
English: A good childcare offer is, of course, crucial to supporting women into work, and perhaps the Cabinet Secretary would join me in welcoming Neath Soroptimist International to the Senedd today, which does so much to support girls and women in my area and beyond. Childcare is only one part of the key offer that we need to make to young families. The other, as programmes like Flying Start acknowledge, is support with parenting. Countries such as Australia have pioneered evidence-based, broadly accessible parenting support programmes like Triple P, which can be delivered by care assistants, teachers or other disciplines. What steps is the Government taking to ensure that an evidence-based parenting support programme is widely available to young parents in Wales?
Welsh: Mae cynnig gofal plant da, wrth gwrs, yn hanfodol i gynorthwyo menywod i weithio, ac efallai y byddai Ysgrifennydd y Cabinet yn ymuno â mi i groesawu Soroptimyddion Rhyngwladol Castell-nedd i'r Senedd heddiw, mudiad sy'n gwneud cymaint i gefnogi merched a menywod yn fy ardal a thu hwnt. Nid yw gofal plant ond yn un rhan o'r cynnig allweddol sydd angen i ni ei wneud i deuluoedd ifanc. Y rhan arall, fel y mae rhaglenni fel Dechrau'n Deg yn ei gydnabod, yw cymorth gyda rhianta. Mae gwledydd fel Awstralia wedi arloesi gyda rhaglenni cymorth rhianta sy'n hygyrch yn eang ac sy'n seiliedig ar dystiolaeth fel Triple P, y gellir ei ddarparu gan gynorthwywyr gofal, athrawon neu ddisgyblaethau eraill. Pa gamau y mae'r Llywodraeth yn eu rhoi ar waith i sicrhau bod rhaglen cymorth rhianta sy'n seiliedig ar dystiolaeth ar gael yn eang i rieni ifanc yng Nghymru?
English: Of course, and I place on record my welcome to Neath Soroptimists, as well, in the Chamber today. I think the Member raises a really important point about the joined-up approach of delivery of services. The childcare pledge is not just about thinking of somewhere safe for a child to be for a certain amount of hours per day. This is about the ability to enhance their opportunities in life. Our Families First and Flying Start programmes, childcare pledges and our educational programmes such as the foundation phase all link in to a better opportunity for people as they move forward, and these are some of the conundrums that the pilot will start to tease out in terms of delivery mechanisms.
Welsh: Wrth gwrs, a hoffwn gofnodi fy nghroeso i Soroptimyddion Castell-nedd hefyd yn y Siambr heddiw. Rwy'n credu bod yr Aelod yn crybwyll pwynt pwysig iawn ynglŷn â'r dull cydgysylltiedig o ddarparu gwasanaethau. Nid yw'r addewid gofal plant yn ymwneud yn unig â meddwl am rywle diogel i blentyn fod am swm penodol o oriau bob dydd. Mae hyn yn ymwneud â'r gallu i wella eu cyfleoedd mewn bywyd. Mae ein rhaglenni Teuluoedd yn Gyntaf a Dechrau'n Deg, ein haddewidion gofal plant a'n rhaglenni addysgol fel y cyfnod sylfaen oll yn arwain at gyfle gwell i bobl wrth iddynt symud ymlaen, a dyma rai o'r problemau y bydd y cynllun peilot yn dechrau mynd i'r afael â hwy mewn perthynas â mecanweithiau darparu.
English: Thank you. Welsh Government is already taking action to help people to manage the effects of the UK Government's welfare benefit changes. We have programmes to help people access sustainable work and affordable housing, we fund advice services and continue to maintain full entitlements for the council tax reduction scheme.
Welsh: Diolch. Mae Llywodraeth Cymru eisoes yn cymryd camau i helpu pobl i reoli effeithiau newidiadau i fudd-daliadau lles Llywodraeth y DU. Mae gennym raglenni i helpu pobl i gael mynediad at waith cynaliadwy a thai fforddiadwy, rydym yn ariannu gwasanaethau cyngor ac yn parhau i gadw hawliau llawn ar gyfer cynllun gostyngiadau'r dreth gyngor
English: I thank the Cabinet Secretary for his answer. He'll be aware of recent developments undermining benefit reforms at a UK level, such as the National Audit Office report in England demonstrating that benefit sanctions actually cost more than they save - another example of the ideologically driven and cruel cuts that have been meted out on people in this country. In other devolved administrations, such as in Northern Ireland, when they refused to implement welfare reform, they managed to secure £2 billion of additional spending from Westminster, and they've had concessions on future reforms. The Scottish Government has devolution of some social security powers and are changing things like the frequency of universal credit payments. The Cabinet Secretary knows my view: that we need a social safety net in this country too, like the other administrations. Could he, perhaps, consider launching a consultation sometime in the very near future on how we can use the limited powers we have already in this country to help people on social security, and perhaps to consult on what future powers we might like to draw down? Because I fear that we are going to be penalised even further in Wales, whilst other devolved administrations are taking proactive steps to protect those people that are under attack.
Welsh: Diolch i Ysgrifennydd y Cabinet am ei ateb. Bydd yn gwybod am ddatblygiadau diweddar yn tanseilio diwygiadau i fudd-daliadau ar lefel y DU, megis adroddiad y Swyddfa Archwilio Genedlaethol yn Lloegr a oedd yn dangos bod sancsiynau budd-daliadau yn costio mwy nag y maent yn ei arbed mewn gwirionedd - enghraifft arall o doriadau creulon wedi'u gyrru gan ideoleg a orfodwyd ar bobl yn y wlad hon. Mewn gweinyddiaethau datganoledig eraill, megis yng Ngogledd Iwerddon, pan wnaethant wrthod gweithredu diwygiadau lles, llwyddasant i sicrhau £2 biliwn o wariant ychwanegol gan San Steffan, ac maent wedi cael consesiynau ar ddiwygiadau yn y dyfodol. Mae rhywfaint o bwerau nawdd cymdeithasol wedi'u datganoli i Lywodraeth yr Alban ac maent yn newid pethau fel amlder taliadau credyd cynhwysol. Mae Ysgrifennydd y Cabinet yn gwybod beth yw fy marn i: fod angen rhwyd ddiogelwch gymdeithasol yn y wlad hon hefyd, fel yn y gweinyddiaethau eraill. A allai ystyried lansio ymgynghoriad, efallai, rywbryd yn y dyfodol agos iawn ar sut y gallwn ddefnyddio'r pwerau cyfyngedig sydd gennym eisoes yn y wlad hon i helpu pobl ar nawdd cymdeithasol, ac efallai i ymgynghori ar ba bwerau y gallem fod eisiau eu defnyddio yn y dyfodol? Oherwydd rwy'n ofni y byddwn yn cael ein cosbi hyd yn oed ymhellach yng Nghymru, tra bod gweinyddiaethau datganoledig eraill yn rhoi camau rhagweithiol ar waith i ddiogelu'r bobl sydd dan ymosodiad.
English: Well, I'm sympathetic to the Member's approach on this. I say that with a word of caution, though, because I do understand that, while Scotland have taken a stance on this, there are significant issues around funding this long term. I think that is a matter for the relationship between the UK Government and Scotland, and I would like to learn from that whole proposal. Of course, I work with many of the third sector organisations and Government bodies and agencies that operate in Wales about how we can mitigate some of the effects of welfare reform. It is something that is on my agenda. I will give further updates to the Chamber in the near future.
Welsh: Wel, rwy'n cydymdeimlo ag agwedd yr Aelod ar hyn. Dywedaf hynny gyda gair o rybudd, fodd bynnag, gan fy mod yn deall, er bod yr Alban wedi gwneud safiad ar hyn, mae yna gwestiynau mawr yn codi ynglŷn â chyllido hyn yn hirdymor. Credaf fod hwnnw'n fater ar gyfer y berthynas rhwng Llywodraeth y DU a'r Alban, a hoffwn ddysgu o'r cynnig cyfan hwnnw. Wrth gwrs, rwy'n gweithio gyda nifer o sefydliadau trydydd sector a chyrff Llywodraeth ac asiantaethau sy'n gweithredu yng Nghymru ar sut y gallwn liniaru rhai o effeithiau diwygio lles. Mae'n rhywbeth sydd ar fy agenda. Byddaf yn rhoi gwybodaeth bellach i'r Siambr yn y dyfodol agos.
English: In 2010-11, UK Government spent £177.3 billion on social security, including pensions. In 2016-17, that was £212.6 billion. What would the Welsh Government like to see spent?
Welsh: Yn 2010-11, gwariodd Llywodraeth y DU £177.3 biliwn ar nawdd cymdeithasol, gan gynnwys pensiynau. Yn 2016-17, roedd yn £212.6 biliwn. Faint y byddai Llywodraeth Cymru yn hoffi ei weld yn cael ei wario?
English: We would not like to see any money spent. We want to see people back in work and supported in the appropriate areas. What the Member failed to mention with the statistics that he's shared with me today is the fact that 1,000 young people will be displaced and possibly homeless in Wales because of the welfare benefit reforms that are happening in the UK Government under his new party.
Welsh: Ni fyddem yn hoffi gweld unrhyw arian yn cael ei wario. Rydym eisiau gweld pobl yn ôl mewn gwaith ac yn cael eu cefnogi yn y meysydd priodol. Yr hyn y methodd yr Aelod sôn amdano gyda'r ystadegau a rannodd gyda mi heddiw yw'r ffaith y bydd 1,000 o bobl ifanc yn cael eu dadleoli ac yn ddigartref yng Nghymru, o bosibl, oherwydd y diwygiadau i fudd-daliadau lles sy'n digwydd yn Llywodraeth y DU o dan ei blaid newydd.
English: I've referred, on a number of occasions, to the likely impact that you just alluded to now, Cabinet Secretary, of the Government's cuts to local housing allowances for the under-35s, and the benefit cuts for those under 22 years old, which will have, obviously, exacerbating homelessness effects amongst young people. Merthyr Valleys Homes, Cabinet Secretary, are trying out an innovative approach to tackling homelessness at the moment by purchasing a couple of shipping containers for conversion to low-cost temporary accommodation for the homeless. Now, that isn't about creating ghettos or these kinds of parks of people that are homeless and unemployed, but it is about providing accommodation that people can call their own while longer-term solutions are found, and I think that that would be better than the alternative, which is hostels and bed and breakfast. So, I'm just wondering, Cabinet Secretary, whether the Welsh Government would consider assisting more local authorities and housing associations in delivering similar initiatives across Wales.
Welsh: Rwyf wedi cyfeirio, ar sawl achlysur, at yr effaith debygol rydych newydd ei chrybwyll yn awr, Ysgrifennydd y Cabinet, yn sgil toriadau'r Llywodraeth i lwfansau tai lleol ar gyfer pobl o dan 35 oed, a'r toriadau yn y budd-daliadau i'r rhai o dan 22 oed, a fydd, yn amlwg, yn gwaethygu effeithiau digartrefedd ymhlith pobl ifanc. Mae Cartrefi Cymoedd Merthyr, Ysgrifennydd y Cabinet, yn rhoi cynnig ar ddull arloesol o fynd i'r afael â digartrefedd ar hyn o bryd drwy brynu un neu ddau o gynwysyddion llongau i'w trosi'n llety dros dro rhad i'r digartref. Nawr, nid yw hynny'n ymwneud â chreu getos neu'r mathau o barciau o bobl sy'n ddigartref a di-waith, ond mae'n ymwneud â darparu llety y gall pobl ei alw'n gartref tra bod atebion mwy hirdymor yn cael eu canfod, ac rwy'n credu y byddai hynny'n well na'r dewis arall, sef hostelau a llety gwely a brecwast. Felly, Ysgrifennydd y Cabinet, tybed a fyddai Llywodraeth Cymru yn ystyried cynorthwyo mwy o awdurdodau lleol a chymdeithasau tai i gyflwyno mentrau tebyg ledled Cymru.
English: Indeed, and I congratulate Merthyr Valleys Homes on their innovative solutions to this. I hear Members talking about the use of shipping containers. Actually, most of us live in a box of some form - some built by steel, some built by bricks and mortar, and some by sticks. It's a little bit like the three pigs, I think, in terms of the construction. But what we do know is that having a roof over somebody's head is absolutely important, and the affordability of that is critical too. That's why we launched the £20 million innovation fund, and there are modular unit projects coming through. But I'm encouraged by Merthyr Valleys Homes already taking that initiative under their belt and helping young people in your constituency.
Welsh: Yn wir, ac rwy'n llongyfarch Cartrefi Cymoedd Merthyr ar eu hatebion arloesol i hyn. Rwy'n clywed Aelodau'n siarad am y defnydd o gynwysyddion llongau. A dweud y gwir, mae'r rhan fwyaf ohonom yn byw mewn bocs o ryw fath - rhai a adeiladwyd o ddur, rhai a adeiladwyd o frics a morter, a rhai o ffyn. Mae'n eithaf tebyg i stori'r tri mochyn bach, rwy'n credu, o ran y gwaith adeiladu. Ond yr hyn a wyddom yw bod cael to uwch ein pennau yn hollbwysig, ac mae fforddiadwyedd hynny'n allweddol hefyd. Dyna pam ein bod wedi lansio'r gronfa arloesi £20 miliwn, ac mae prosiectau unedau modiwlaidd ar y gweill. Ond mae'n galonogol fod Cartrefi Cymoedd Merthyr eisoes wedi rhoi'r fenter honno ar waith ac yn helpu pobl ifanc yn eich etholaeth.
English: We now turn to party spokespeople to question the Cabinet Secretary for Communities and Children. The first today is Mark Isherwood.
Welsh: Trown yn awr at lefarwyr y pleidiau i ofyn cwestiynau i Ysgrifennydd y Cabinet dros Gymunedau a Phlant. Mark Isherwood yw'r cyntaf heddiw.
English: Diolch. Of course, we must applaud the innovation coming from transfer housing associations. Two weeks ago here you spoke in support of police devolution on a motion that also believed that specialist policing matters such as counter-terrorism are best co-ordinated at a UK level. If this were to happen, how would that work, given that the First Minister has called for powers equivalent to those devolved to Manchester, which are the powers of a police and crime commissioner, and therefore exclude operational matters? But even if it did include operational matters, the precedent in America, France and Italy, amongst many other nations, is that you end up with two separate police forces at different levels accountable to different people. So, how would that work?
Welsh: Diolch. Wrth gwrs, mae'n rhaid i ni ganmol arloesedd cymdeithasau tai trosglwyddo. Bythefnos yn ôl, fe siaradoch o blaid datganoli plismona ar gynnig a oedd hefyd yn credu ei bod yn well cydgysylltu materion plismona arbenigol, fel gwrthderfysgaeth, ar lefel y DU. Pe bai hyn yn digwydd, sut y byddai hynny'n gweithio, o ystyried bod y Prif Weinidog wedi galw am bwerau sy'n cyfateb i'r rhai a ddatganolwyd i Fanceinion, sef pwerau comisiynydd heddlu a throseddu, ac sydd felly yn eithrio materion gweithredol? Ond hyd yn oed pe bai'n cynnwys materion gweithredol, y cynsail yn America, Ffrainc a'r Eidal, ymhlith llawer o genhedloedd eraill, yw bod gennych, yn y pen draw, ddau heddlu ar wahân ar wahanol lefelau sy'n atebol i wahanol bobl. Felly, sut y byddai hynny'n gweithio?
English: Well, there is a model that's already operating in Scotland, where there is a counter-terrorism operation between boundaries. That has no effect for individuals in terms of the UK administration. We can see that operating in the very same way on a Wales-England and UK basis as well. I think what we've been very clear about on the devolution of the police is that it fits in very nicely with the services that are provided already with the emergency services and the judicial system that we are also hoping will be transferred to Wales as well.
Welsh: Wel, mae yna fodel sydd eisoes yn gweithredu yn yr Alban, lle y ceir gwaith gwrthderfysgaeth rhwng ffiniau. Nid yw hynny'n effeithio ar unigolion mewn perthynas â gweinyddiaeth y DU. Gallwn weld hynny'n gweithredu yn yr un ffordd ar sail Cymru-Lloegr a'r DU yn ogystal. Rwy'n credu mai'r hyn rydym wedi bod yn glir iawn yn ei gylch mewn perthynas â datganoli plismona yw ei fod yn cyd-fynd yn dda iawn â'r gwasanaethau a ddarperir eisoes gyda'r gwasanaethau brys a'r system farnwrol rydym hefyd yn gobeithio y caiff ei throsglwyddo i Gymru.